Lav et referat af nedenstående tekst:

Tekst:
Det bliver NCC, der skal bygge det nye transportcenter ved motorvejen nær Hirtshals. Den danske koncern har nemlig vundet licitationen over byggeriet af et nyt Transportcenter tæt på motorvejens afslutning ved Hirtshals. Der var fire bud i licitationsrunden, og NCC blev valgt fordi deres bud var billigst. Det skriver nordjyske.dk. - Budene lå meget tæt, og det skyldes at byggeprojektet var meget specifikt beskrevet, fortæller centerleder for Hirtshals Transportcenter, Tonni Sørensen. Prisen bliver på 50 mio. kr., og det har heller ikke overrasket folkene bag transportcentret. Spadestik i januar Byggeriet bliver på 3285 kvadratmeter inkl. kælder under toldbygningen, og arbejdet starter så småt i ugen op til jul. Det officielle første spadestik bliver markeret i januar. Det færdige Servicecenter skal være klar til indflytning til oktober næste år I de efterfølgende etaper vil der blive opført tankanlæg til personbiler, vaskehal, lastbilværksted, cafeteria, forretninger og på længere sigt fragt og lagerområde. Samlet forventes det færdige projekt at beløbe sig 150 mio. kr. Byggeriet laves i samarbejde med Hirtshals Havn.

Referat:
Hurtig start på arbejdet med projekt til 50 mio. kr.